Små til middelsstore (vingespenn 9 – 17 mm for de artene som forekommer i Norden), slanke møll. Antennene er trådformede, hos hannene dobbelt til tre ganger så lange som forvingen. Hos hunnene er antennen litt lenger enn forvingen, i den indre delen ofte kledt med oppstående, hårlignende skjell. Kroppen og forvingen er mer eller mindre metall-glinsende. Noen arter har et gult tverrbånd på forvingen.